Sag om, hvorvidt skønsmand fra tidligere sag i Voldgiftsnævnet for Bygge- og anlægsvirksomhed var berettiget til en godtgørelse, der svarede til fastsættelsen af et honorar til en udmeldt... Vis mere
Ret: Retten i Glostrup (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Retten i Glostrup

Den 6. januar 2012 kl. 13:00 blev retten sat på tingstedet af
Dommer.

Der blev foretaget i ikke offentligt retsmøde
sag nr. BS 10E-596/2011:

Sagsøger
Adresse 1
By 1
mod
Sagsøgte 1
Adresse 2
By 2
og
Sagsøgte 2
Adresse 2
By 2

Ingen indkaldt eller mødt.

Der fremlagdes:

arkitekt Person 1's mail af 6. december 2011 vedlagt brev af 5. december
2011 samt tillægserklæring 1 af 1. august 2010 og faktura af 5. december
2011.

advokat Anders Lindqvists mails af 6. december 2011 kl. 16.41 og kl.
17.35 samt arkitekt Person 1's mail af 6. december 2011 kl. 17.10.

rettens breve af 20. december 2011 til parterne og arkitekt Person 1.

arkitekt Person 1's brev af 29. december 2011 med bilag til retten.

advokat Anders Lindqvists breve af 29. december 2011 vedlagt bilag K

sagsøgers brev af 2. januar 2012 til retten med bilag 20 21.

advokat Anders Lindqvists brev af 3. januar 2012 til retten.

Retten afsagde

Kendelse

Sagen er anlagt den 3. februar 2011, og det er oplyst, at der før sagens
anlæg blev gennemført en stade- samt syn- og skønsforretning gennem
Voldgifts-

STD065548-S01-ST01-K899.02-T2-L01-M14-\R26



/

Side 2/3

nævnet for Bygge- og anlægsvirksomhed, og at arkitekt Person 1 var ud-
meldt som skønsmand af Voldgiftsnævnet for Bygge- og
anlægsvirksomhed.

Før sagens anlæg har arkitekt Person 1 som skønsmand udarbejdet en skøn-
serklæring af 6. maj 2010, som er fremlagt i sagen som bilag 15, samt en
til-lægserklæring 1 af 1. august 2010, og arkitekt Person 1 har i en faktura
af 5. december 2011 faktureret sagsøgte for tillægserklæringen.

Under et forberedende retsmøde den 22. august 2011 anmodede sagsøgte
om rettens tilladelse til, at arkitekt Person 1 inden hovedforhandlingen af-
gav vidneforklaring vedrørende skønserklæringen af 6. maj 2010, og sagsø-
ger erklærede sig indforstået hermed. Parterne oplyste samtidig på rettens
forespørgsel, at de ikke fandt grundlag for, at arkitekt Person 1 blev ud-
meldt som skønsmand under retssagen.

Retten besluttede herefter at imødekomme begæringen om antecipereret be-
visførelse, og den 5. december 2011 blev der afholdt et retsmøde af 1 time
og 20 minutters varighed, hvor Person 1 afgav forklaring vedrørende skøn-
serklæringen.

Arkitekt Person 1 har ved ovennævnte faktura af 5. december 2011 fremsat
krav om et honorar på 6.000 kr. med tillæg af moms for forberedelse, køre-
tid og deltagelse i retsmødet den 5. december 2011.

Sagsøger har i brev af 2. januar 2012 meddelt, at sagsøger ikke har
bemærk-ninger til Person 1's honorarforslag.

Sagsøgte har i brev af 29. december 2011 meddelt, at sagsøgte fastholder, at
Person 1 skal honoreres som vidne og har anført, at Person 1 maksimalt har
krav på 1.500 kr. med tillæg af transportgodtgørelse.

Rettens bemærkninger

Arkitekt Person 1 har før sagens anlæg været udmeldt som skønsmand af
Voldgiftsnævnet for Bygge- og anlægsvirksomhed og har gennem
Voldgifts-nævnet for Bygge- og anlægsvirksomhed foretaget en stade- samt
syn- og skønsforretning.

Efter anmodning fra sagsøgte blev Person 1 indkaldt til et retsmøde den 5.
december 2011, hvor Person 1 under iagttagelse af vidneansvarsreglerne
besvarede spørgsmål til supplering og uddybning af skønserklæringen af 6.
maj 2010.

Under disse omstændigheder findes Person 1 at være berettiget til en godt-
gørelse for sit fremmøde i retten, der svarer til fastsættelsen af et honorar til
en udmeldt skønsmand. Retten finder således ikke, at det kan tillægges be-
tydning, at Person 1 ikke er udmeldt som skønsmand under retssagen. He-

STD065548-S01-ST01-K899.02-T2-L01-M14-\R26



/

Side 3/3

refter, og da der under hensyn til Person 1's oplysninger om arbejdets om-
fang og art ikke er grundlag for at tilsidesætte Person 1's forslag til honorar
på 6.000 kr. med tillæg af moms for forberedelse, køretid og møde i retten
fastsættes vidnegodtgørelsen til Person 1 til 6.000 kr. med tillæg af moms.

Vedrørende Person 1's krav om honorar for tillægserklæringen 1. august
2010 bemærkes, at retten ikke under denne sag kan træffe afgørelse om ho-
noraret for tillægserklæringen, da tillægserklæringen ikke er udarbejdet un-
der retssagen.

Derfor bestemmes

Vidnegodtgørelse inklusiv kørselsgodtgørelse til Person 1 fastsættes til
6.000 kr. med tillæg af moms, som foreløbigt betales af sagsøgte.

Dommer

Retten udsatte sagen herefter til den 23. januar 2012 på, at sagsøger overfor
retten oplyser, om Person 2 fortsat er ansat hos sagsøger, og i be-kræftende
fald dokumenterer dettte samt oplyser, om Person 2 er ansat med det
særlige formål at repræsentere sagsøger under retssagen.

Retten hævet.

Dommer

STD065548-S01-ST01-K899.02-T2-L01-M14-\R26